Ο **Οδικός Άξονας Κασσάνδρας** είναι μια οδός ταχείας κυκλοφορίας στην Κασσάνδρα της Χαλκιδικής. Ξεκινάει από τα Νέα Μουδανιά στον κόμβο με τον Αυτοκινητόδρομο 24 και καταλήγει ανατολικά της Κασσάνδρειας στο κέντρο της χερσονήσου. Διακρίνεται σε δύο κύρια τμήματα, από τα Νέα Μουδανιά μέχρι την Νέα Ποτίδαια και από την Νέα Ποτίδαια μέχρι την Κασσάνδρεια. Τα σχεδία για την δημιουργία ενός σύγχρονου οδικού άξονα που ενώνει τα Νέα Μουδανιά με τις παραλίες της Κασσάνδρας, με σκοπό την αποσυμφόρηση του παλιού οδικού δικτύου από τον μεγάλο όγκο οχημάτων του καλοκαιριού είχαν ξεκινήσει το 2006, όμως λόγω προβλημάτων της εργολαβίας τα έργα ξεκίνησαν το 2013. Τελικά το τμήμα από την Νέα Ποτίδαια μέχρι την Κασσάνδρεια παραδόθηκε τον Ιούνιο του 2016 , ενώ το τμήμα από τα Νέα Μουδανιά μέχρι την Νέα Ποτίδαια αναμένεται να ολοκληρωθεί το 2020. Τέλος μελέτη υπάρχει και για το τμήμα από την Κασσανδρεία μέχρι το Πευκοχώρι, χωρίς όμως να είναι μέχρι στιγμής ενταγμένο σε κάποιο χρηματοδοτικό πρόγραμμα και να υπάρχει συγκεκριμένο χρονοδιάγραμμα.

Ασφάλεια
--------

Η Χαλκιδική διαχρονικά βρίσκεται στους πιο επικίνδυνους νομούς όσον αφορά τα τροχαία ατυχήματα, καθώς το παλιό οδικό δίκτυο των τουριστικών περιοχών δεν μπορεί να καλύψει τον μεγάλο όγκο οχημάτων τους θερινούς μήνες.. Συγκεκριμένα ο Νομός Χαλκιδικής ενώ είχε μείωση των τροχαίων ατυχημάτων την περίοδο 2011-2014, το 2015 παρουσίασε αύξηση κατά 24% των θανατηφόρων ατυχημάτων, κατατάσσοντας τον στην 4η θέση των πιο επικίνδυνων νομών.. Για αυτό τον λόγο η ολοκλήρωση του άξονα αποσκοπεί κυρίως στην ασφαλέστερη μετακίνηση στην περιοχή και αφετέρου στην μείωση του κυκλοφοριακού.

Τμήματα
-------

### Νέα Μουδανιά - Νέα Ποτίδαια

Έχει μήκος 5,2 χιλιόμετρα. Ξεκινάει από την κατάληξη του Αυτοκινητοδρόμου 24 στα Νέα Μουδανιά και καταλήγει στην Γέφυρα Νέας Ποτίδαιας. Το 2013 ξεκίνησαν εργασίες διαπλάτυνσης του οδικού τμήματος με δύο λωρίδες κυκλοφορίας ανά κατεύθυνση και αμφίπλευρο μεταλλικό στηθαίο ασφαλείας, σε μήκος 4,2 χλμ και αναβάθμισης του ανισόπεδου κόμβου στα Νέα Μουδανιά. Το έργο αναμενόταν να ολοκληρωθεί το καλοκαίρι του 2015, όμως λόγω προβλημάτων απαλλοτριώσεων θα ολοκληρωθεί το 2020. Ένα μικρό τμήμα μήκους περίπου ενός χιλιομέτρου, πριν από τη Γέφυρα Νέας Ποτίδαιας, έμεινε εκτός δημοπράτησης, λόγω δικαστικής εμπλοκής. Τελικά, η δημοπράτηση του συγκεκριμένου τμήματος θα πραγματοποιηθεί στις 28 Ιανουαρίου 2020, η αποσφράγιση των προσφορών στις 4 Φεβρουαρίου και το έργο ολοκληρώθηκε το καλοκαίρι του 2022.

### Νέα Ποτίδαια - Κασσάνδρεια

Ο οδικός χάρτης του προϋπάρχοντος δικτύου της Κασσάνδρας
Έχει μήκος 17,7 χιλιόμετρα. Ξεκινάει από την Γέφυρα Νέας Ποτίδαιας και καταλήγει στον κυκλικό κόμβο στην Κασσάνδρεια. Το προϋπάρχον δίκτυο περνούσε από τους οικισμούς της Νέα Φώκαιας, Άφυτου και Καλλιθέας, πράγμα που δυσχέραινε την κυκλοφορία των οχημάτων. Στον νέο άξονα τα πρώτα 5,5 χιλιόμετρα αποτελούν διαπλάτυνση του υφιστάμενου δρόμου, ενώ τα υπόλοιπα 11,5 χιλιόμετρα είναι νέα χάραξη.. Οι πρώτες βελτιώσεις στον άξονα έγιναν το 2001, όπου κατασκευάστηκε η δεύτερη γέφυρα της Ποτίδαιας, ενώ το συνολικό τμήμα του άξονα ολοκληρώθηκε τον Ιούνιο του 2016. Η διατομή του άξονα είναι 2 λωρίδες ανά κατεύθυνση με μεταλλικό στηθαίο ασφαλείας, ενώ διαθέτει δύο κόμβους. Ο ένας είναι ανισόπεδος στο ύψος της Νέα Φώκαιας, ενώ ο άλλος που βρίσκεται στην Κασσάνδρεια ενώ είχε προβλεφθεί να γίνει ανισόπεδος, τελικά κατασκευάστηκε ως ισόπεδος κυκλικός.

### Μελλοντικές επεκτάσεις

Η Διώρυγα της Ποτίδαιας όπως φαίνεται από τον οδικό άξονα.
Μελέτες υπάρχουν και για την προέκταση του άξονα προς το Πευκοχώρι. Θα έχει μήκος 23 χιλιόμετρα και θα έχει ίδια διατομή με τον υπάρχοντα άξονα (2 λωρίδες ανά κατεύθυνση). Ο σχεδιασμένος άξονας θα διέρχεται από την κορυφογραμμή στο κεντρικό μέρος της χερσονήσου, ενώ προβλέπονται 2 ανισόπεδοι κόμβοι. Ο πρώτος από τη μία πλευρά θα οδηγεί στο Πολύχρονο και από την άλλη στο Κασσανδρινό και ο δεύτερος από τη μία πλευρά στη Χανιώτη και από την άλλη στη Νέα Σκιώνη.  Τέλος ο άξονας θα καταλήγει σε ισόπεδο κόμβο στο Πευκοχώρι όπου από εκεί θα συνδέεται και με το Παλιούρι.  Όσον αφορά τον χρονικό ορίζοντα του έργου, αυτός δεν είναι ακριβής αν και είναι πολύ πιθανό το έργο να ενταχθεί στην προγραμματιστική περίοδο 2014-2020.

Κατάλογος Κόμβων
----------------

| Άξονας Νέα Μουδανιά-Κασσάνδρεια |
| --- |
| Κόμβος | Κατεύθ. Κασσάνδρεια | Κατεύθ. Νέα Μουδανιά | Σημειώσεις | Παραπ. | Λωρίδες. |
|  Διασταύρωση **Νέα Μουδανιά** 
 | Βόρεια:  Α24: Νέα Καλλικράτεια, Νέα Ηράκλεια, Επανομή, Τρίλοφος, Θεσσαλονίκη
Ανατολικά: Άγιος Μάμας, Γερακινή, Νικήτη, Βουρβουρού, Νέος Μαρμαράς *(Σιθωνία)*
Δυτικά: Νέα Μουδανιά |  *Οδός ταχείας κυκλοφορίας* |  |   |
|  Έξοδος **Άγιος Μάμας** 
 | Άγιος Μάμας, Οικισμός Πόρτες, Τοπικές οδοί |  |  |   |
|  | Γέφυρα Νέας Ποτίδαιας (165 μ.) | *Διώρυγα Ποτίδαιας* |  |   |
|  Έξοδος **Νέα Ποτίδαια** 
 | Νέα Ποτίδαια |  |  |   |
|  Έξοδος **Οικισμοί Ποτίδαιας** 
 | Οικισμοί Πανόραμα, Ηλιοβασίλεμα, Χλόες |  | *Ημικόμβος* *Οδός ταχείας κυκλοφορίας* *Όριο ταχύτητας 100* |  |   |
|  Έξοδος **Νέα Φώκαια** 
 | Νέα Φώκαια, Άφυτος, Σάνη |  |  |   |
|  **Κασσάνδρεια** | Δυτικά: Κασσάνδρεια, Σίβηρη, Φούρκα, Ποσείδι, Νέα Σκιώνη
Ανατολικά: Καλλιθέα, Κρυοπηγή, Πολύχρονο, Χανιώτης, Πευκοχώρι, Παλιούρι |  |  |   |
| *Μελλοντική προέκταση άξονα προς Πευκοχώρι* | *Υπό σχεδιασμό* |  |  |

Διαδρομή
--------

### Χιλιομετρικές αποστάσεις

| Αποστ. σε χ.μ. | 1 | 2 | 3 | 4 |
| --- | --- | --- | --- | --- |
| (1) Νέα Μουδανιά | – | 6 | 17 | 25 |
| (2) Νέα Ποτίδαια | 6 | - | 11 | 19 |
| (3) Νέα Φώκαια | 17 | 11 | - | 8 |
| (4) Κασσάνδρεια | 25 | 19 | 8 | - |

### Παραλίες

Οι παραλίες που μπορεί να συναντήσει κανείς ταξιδεύοντας κατά μήκους του οδικού άξονα Κασσάνδρας (σε ακτίνα 15 χιλιομέτρων) είναι: 

* Νέας Ποτίδαιας
* Νέας Φώκαιας
* Άφυτου
* Καλλιθέας
* Σίβηρης
* Ποσείδι
* Φούρκας
* Σάνη

Παραπομπές
----------

1. 1 2 3 4  ypodomes.com: Αρχειοθετήθηκε 2016-10-20 στο Wayback Machine. Νέα παράταση για το Νέα Μουδανιά-Ποτίδαια μέχρι τον Απρίλιο του 2017
2. 1 2 3  typosthes.gr: Από σήμερα στην κυκλοφορία ο δρόμος Ποτίδαια - Κασσανδρεία
3. 1 2 3 4  ypodomes.com: Αρχειοθετήθηκε 2016-07-13 στο Wayback Machine. Νέα Μουδανιά-Ποτίδαια-Κασσανδρεία, ο αυτοκινητόδρομος της Χαλκιδικής
4. ↑  Κατάταξη νοµών ανάλογα µε το βαθµό επικινδυνότητάς τους το έτος 2004
5. ↑  haniotika-nea.gr: Μελέτη για τα τροχαία και τους δρόμους
6. ↑  ypodomes.com: Αρχειοθετήθηκε 2016-06-22 στο Wayback Machine. Νέα πολύμηνη παράταση στο οδικό έργο Ποτίδαια-Κασσάνδρα
7. ↑  «Σε δημοπράτηση το ορφανό χιλιόμετρο στην εθνική οδό Θεσσαλονίκης-Ποτίδαιας». *Ypodomes.com*. 17 Δεκεμβρίου 2019. Ανακτήθηκε στις 18 Δεκεμβρίου 2019.
8. ↑  ypodomes.com: Αρχειοθετήθηκε 2016-06-04 στο Wayback Machine. Ανάσα στη Χαλκιδική, παραδίδεται ο δρόμος Ποτίδαια-Κασσάνδρα
9. 1 2  voria.gr: Δεν θα γίνει ανισόπεδος κόμβος στην Κασσανδρεία Χαλκιδικής
10. ↑  koolnews.gr:[*νεκρός σύνδεσμος*] Παρουσιάστηκε η μελέτη για το οδικό δίκτυο της Κασσάνδρας Χαλκιδικής
11. 1 2  halkidikinow.gr: Αρχειοθετήθηκε 2014-02-09 στο Wayback Machine. Παρουσιάστηκε η μελέτη του δρόμου «κόμβος Κασσανδρείας – Πευκοχώρι». Περιβαλλοντικές ενστάσεις από τον Δήμαρχο Κασσάνδρας
12. ↑  arttravel.gr: Χαλκιδική: Οι 40 καλύτερες παραλίες της

Πηγές
-----

* Openstreetmap Maps
* atiximata.gr

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικές οδοί της Ελλάδας |
| --- |
|  |
| Σύμφωνα με την 
Υπουργική Απόφαση 
Γ. 25871. (Φ.Ε.Κ. Β΄ 319, 23/7/1963) | 
1 | 2 | 3 | 4 | 5 | 6 | 7 | 8 | 9 | 10 | 12 | 13 | 14 | 15 | 16 | 17 | 18 | 20 | 21 | 22 | 24 | 25 | 26 | 27 | Εθνικές Οδοί Αεροδρομίων (ΕΟ28) | 29 | 30 | 31 | 33 | 34 | 34α | 35 | 36 | 38 | 39 | Εθνικές Οδοί Αεροδρομίων (ΕΟ40) | 42 | 44 | Εθνικές Οδοί Αεροδρομίων (ΕΟ46) | 48 | 50 | 51 | 53 | Εθνικές Οδοί Αττικής (ΕΟ54) | 55 | Εθνικές Οδοί Αττικής (ΕΟ56) | 57 | Εθνικές Οδοί Αεροδρομίων (ΕΟ58) | 59 | Εθνικές Οδοί Αεροδρομίων (ΕΟ60) | 62 | 63 | 64 | 65 | 66 | Εθνικές Οδοί Αεροδρομίων (ΕΟ67) | 68 | 69 | 70 | Εθνικές Οδοί Αεροδρομίων (ΕΟ71) | Εθνικές Οδοί Αεροδρομίων (ΕΟ72) | 74 | 75 | 76 | 77 | Εθνικές Οδοί Αεροδρομίων (ΕΟ78) | Εθνικές Οδοί Αττικής (ΕΟ79) | 80 | Εθνικές Οδοί Αττικής (ΕΟ81) | 82 | Εθνικές Οδοί Αττικής (ΕΟ83) | 84 | Εθνικές Οδοί Αττικής (ΕΟ85) | 86 | Εθνικές Οδοί Αττικής (ΕΟ87) | Εθνικές Οδοί Αεροδρομίων (ΕΟ88) | Εθνικές Οδοί Αττικής (ΕΟ89) | 90 | 91 | Εθνικές Οδοί Αεροδρομίων (ΕΟ92) | Εθνικές Οδοί Αεροδρομίων (ΕΟ94) | 95 | 97 | 99 | *111 (προπολεμική χρήση)* |  |
|  |
| Επιπλέον σύμφωνα 
με το Μητρώο Εθνικών Οδών 
της ΕΣΥΕ, 1998. | 
1α | 1β | 4α | 8α | 9γ | 16α | 44β | 56α | 102 | 108 | 111 |
|  |
| Χωρίς αρίθμηση | 
Κάθετος Άξονας Ροδόπης | Λάρισας-Καρδίτσας | Οδικός Άξονας Κασσάνδρας | Περιφερειακός Κατερίνης | Πρέβεζας - Ακτίου | Περιφερειακή Οδός Τρικάλων | Περιφερειακή Οδός Ιωαννίνων |
|  |
| Μεγάλα έργα σε Ε.Ο. 
(σήραγγες, γέφυρες, κλπ) | 
Σήραγγα Τυμφρηστού | Σήραγγα Γκρόπας |

 |